OpenLLM-France/wikimedia huggingface dataset:
# Marianna Csörnyei

Marianna Csörnyei (Budapest, Hongria, 8 d'octubre de 1975) és una matemàtica hongaresa, professora a la Universitat de Chicago. És especialista en anàlisi real, teoria geomètrica de la mesura i anàlisi funcional no lineal geomètric. Va demostrar l'equivalència de les nocions de mesura nul·la en espais de Banach de dimensió infinita.

## Formació i carrera

Csörnyei va rebre el seu doctorat a la Universitat Eötvös Loránd en 1999, sota la direcció de György Petruska. Va ser professora del departament de matemàtiques del University College de Londres entre 1999 i 2011, i durant el curs 2009-2010 va ser professora visitant a la Universitat Yale. Des de 2011, és professora a la Universitat de Chicago.
És editora de la revista matemàtica Real Analysis Exchange.

## Premis i reconeixements

Csörnyei va guanyar en 2002 el Premi Whitehead i el Premi Wolfson de la Royal Society. En 2008, va rebre el Premi Philip Leverhulme en Matemàtiques i Estadística pel seu treball en teoria geomètrica de la mesura.
Va ser ponent convidada al Congrés Internacional de Matemàtics de 2010.

## Referències

* ↑ Marianna Csörnyei al Mathematics Genealogy Project.
* ↑ «Csörnyei's CV». University College de Londres, 02-09-2009. Arxivat de l'original el 2009-09-02. [Consulta: 16 febrer 2020].
* ↑ «Philip Leverhulme Prizes». Arxivat de l'original el 17 de març de 2010.
* ↑ «UCL researchers win Leverhulme Prizes», 19-11-2008.
* ↑ «Invited Speakers - ICM 2010 - International Congress of Mathematicians, Hyderabad, India.». web.archive.org, 30-09-2009. Arxivat de l'original el 2009-09-30. [Consulta: 16 febrer 2020].
# TP d'Or 2002

Els premis TP d'Or 2002 foren entregats el 18 de gener de 2003 en un acte al Palacio de Congresos (Campo de las Naciones) presentat per Silvia Jato i Antonio Hidalgo Galán.
| Categoria | Programa | Persona | Resultat |
| Actor | Cuéntame cómo pasó | Imanol Arias | Guanyador |
| Actor | Padre Coraje | Juan Diego | Nominat |
| Actor | El Comisario | Fernando Valverde | Nominat |
| Actriu | Cuéntame cómo pasó | Ana Duato | Guanyadora |
| Actriu | 7 vidas | Amparo Baró | Nominada |
| Actriu | Cuéntame cómo pasó | María Galiana | Nominada |
| Presentador | Crónicas Marcianas | Javier Sardà | Guanyador |
| Presentador | La Noche con Fuentes y Cía | Manel Fuentes | Nominat |
| Presentador | Operación Triunfo | Carlos Lozano | Nominat |
| Presentadora | A tu lado | Emma García | Guanyadora |
| Presentadora | Pasapalabra | Silvia Jato | Nominada |
| Presentadora | Sabor a ti | Ana Rosa Quintana | Nominada |
| Sèrie Nacional | Cuéntame cómo pasó | Cuéntame cómo pasó | Guanyador |
| Sèrie Nacional | Hospital Central | Hospital Central | Nominat |
| Sèrie Nacional | Un paso adelante | Un paso adelante | Nominat |
| Sèrie Estrangera | CSI: Crime Scene Investigation | CSI: Crime Scene Investigation | Guanyador |
| Informatiu diari | La 2 Noticias | La 2 Noticias | Guanyador |
| Informatiu diari | Antena 3 Noticias | Antena 3 Noticias | Nominat |
| Informatiu diari | Informativos Telecinco | Informativos Telecinco | Nominat |
| Programa d'espectacles i entreteniment | Operación Triunfo | Operación Triunfo | Guanyador |
| Programa d'espectacles i entreteniment | Crónicas Marcianas | Crónicas Marcianas | Nominat |
| Programa d'espectacles i entreteniment | Cruz y Raya.com | Cruz y Raya.com | Nominat |
| Magazine | A tu lado | A tu lado | Guanyador |
| Magazine | Día a día | Día a día | Nominat |
| Magazine | Lo + Plus | Lo + Plus | Nominat |
| Concurs | Pasapalabra | Pasapalabra | Guanyador |
| Sèrie d'animació | Els Simpson | Els Simpson | Guanyador |
| Premi Especial a tota una vida | Tony Leblanc | Tony Leblanc | Guanyador |

## Referències

* ↑ «'Cuéntame' y 'A tu lado', triunfadores de los TP de Oro» (en castellà). El País, 20-01-2003.
* ↑ «La productora de 'Día a día' quiere retirar su candidatura a los TP de Oro» (en castellà). El País, 16-01-2003.
* ↑ «Los TP de Oro premian de nuevo a ´Operación Triunfo´» (en castellà). Diario de Córdoba.

## Vegeu també

* Premis ATV 2002
* Antena de Oro 2002
* Premis Ondas 2002
# Un conte de Canterbury

Un conte de Canterbury (títol original en anglès: A Canterbury Tale) és una pel·lícula britànica de Michael Powell i Emeric Pressburger, estrenada el 1944. Ha estat doblada al català.

## Argument

La història gira al voltant de tres joves: el sergent britànic Peter Gibbs (Dennis Price), el sergent americà Bob Johnson (interpretat per un verdader sergent, de nom John Sweet), i una land girl, Miss Alison Smith (Sheila Sim). Molt tard un divendres, el grup arriba a l'andana d'una estació d'una petita ciutat fictícia de Kent, de nom Chillingbourne, prop de Canterbury. Peter és en un camp militar proper, Alison ha de començar a treballar en una granja de la regió, pel que fa a Bob ha baixat del tren per error, quan ha sentit anunciar «Canterbury pròxima parada» pensant que havia arribat a Canterbury. Quan tots tres surten de l'estació, Alison és atacada per un misteriós home d'uniforme que, abans de fugir, li escampa cola als cabells. Sembla que l'incident ja s'ha produït algunes vegades abans. Alison pregunta a Bob si es pot quedar a Chillingbourne durant el cap de setmana per ajudar-lo a resoldre el misteri. L'endemà, mentre condueix un carretó pels camps, Alison troba Peter. Alison accepta tornar a veure Peter. Els tres decideixen investigar sobre l'agressió, ajudats per gent del lloc, entre els quals diversos nois que juguen a la guerra a gran escala...

## Repartiment

* Eric Portman: Thomas Colpeper
* Sheila Sim: Alison Smith
* Dennis Price: Peter Gibbs
* Sergeant John Sweet: Bob Johnson
* Esmond Knight: El narrador (excepte versió US)/ Soldat Seven-Sisters/ l'idiota del poble
* Charles Hawtrey: Thomas Beckett
* Hay Petrie: Woodcock
* George Merritt: Ned Horton
* Edward Rigby: Jim Horton
* Freda Jackson: Prudence Honeywood
* Raymond Massey: El narrador (versió US)

## Notes

* ↑ Així es deia a la Gran Bretanya, durant les dues guerres mundials, a les noies contractades per al treball agrícola.

## Referències

* ↑ «Un conte de Canterbury». Ésadir.cat. [Consulta: 16 agost 2022].
* ↑ «A Canterbury Tale» (en anglès). NYTimes.com. [Consulta: 16 agost 2022].
Powell i Pressburger (The Archers) :
Michael Powell
Emeric Pressburger :
The Spy in Black
Contraband
49th Parallel
One of Our Aircraft is Missing
Coronel Blimp
The Volunteer
Un conte de Canterbury
Sé el que vull
A vida o mort
Narcís negre
Les sabatilles vermelles
The Small Back Room
El llibertador
Gone to Earth
The Tales of Hoffmann
Oh... Rosalinda!!
La batalla del Riu de la Plata
Ill Met by Moonlight
They're a Weird Mob
The Boy Who Turned Yellow :
# Prionurus punctatus

Prionurus punctatus és una espècie de peix pertanyent a la família dels acantúrids.

## Descripció

* Pot arribar a fer 60 cm de llargària màxima.

## Alimentació

Menja algues.

## Hàbitat

És un peix marí, associat als esculls i de clima tropical (30°N-14°N) que viu entre 5 i 35 m de fondària (normalment, entre 6 i 12).

## Distribució geogràfica

Es troba al Pacífic oriental central: des del golf de Califòrnia fins al Salvador, incloent-hi les illes Revillagigedo.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Krupp, F., 1995. Acanthuridae. Sangradores, cirujanos, navajones. P. 839-844. A: W. Fischer, F. Krupp, W. Schneider, C. Sommer, K.E. Carpenter i V. Niem (editors). Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Krupp, F., 1995.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ Aburto-Oropeza, O. i Balart, E.F., 2001. Community structure of reef fish in several habitats of a rocky reef in the Gulf of California. Marine Ecology 22(4): 283-305.
* ↑ Espinoza, M. i Salas, E., 2005. Estructura de las comunidades de peces de arrecife en las islas Catalinas y Playa Ocotal, Pacífico Norte de Costa Rica. Revista de Biología Tropical 53(3-4): 523-536.
* ↑ Villarreal-Cavazos, A., Reyes-Bonilla, H., Bermúdez-Almada, B. i Arizpe-Covarrubias, O., 2000. Los peces del arrecife de Cabo Pulmo, Golfo de California, México: Lista sistemática y aspectos de abundancia e biogeografía. Revista de Biología Tropical 48(2-3): 413-424.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Carlos Reyles

* Per la localitat de l'Uruguai, vegeu Carlos Reyles (Uruguai)
Carlos Claudio Reyles (Montevideo, 30 d'octubre de 1868 – ibídem, 24 de juliol de 1938) fou un narrador, assagista i dramaturg modernista uruguaià.

## Biografia

Nascut a Montevideo, la capital de l'Uruguai, Reyles venia d'una família aristocràtica. Realitzà molts viatges per Europa i s'educà al Col·legi Hispanouruguaià de Montevideo.
Conegué Antonia Hierro, la seva primera dona, i se separà el 1906. El 1915 fundà la Federació Rural i es dedicà, durant un temps considerable, a l'activitat política. Realitzà, a més, una sèrie de negocis amb les terres del seu pare, però sense cap èxit.

## Obra

Reyles seguia el realisme literari i, en ser un declarat admirador del decadentisme francès, passà al modernisme. Així mateix, estava interessat en els assumptes socials. Algunes de les obres destacades de Carlos Reyles són les següents:
* 1888 Por la vida (novel·la)
* 1894 Beba (novel·la)
* 1896 Primitivo (novel·la)
* 1897 El extraño (novel·la)
* 1900 La raza de Caín (novel·la)
* 1903 El ideal nuevo (assaig)
* 1910 La muerte del cisne (assaig)
* 1916 El terruño (novel·la)
* 1918 - 1919 Ensayos olímpicos (assaigs)
* 1922 El embrujo de Sevilla (novel·la)
* 1931 Historia sintética de la literatura uruguaya
* 1932 El gaucho florido (novel·la)
* 1970 Diarios (pòstum)

## Referències

* 1 2 biografiasyvidas.com. «Biografia de Carlos Reyles (1868-1938)» (en castellà). [Consulta: 24 març 2012].
* ↑ damisela.com. «Carlos Reyles» (en castellà). [Consulta: 24 març 2012].
* 1 2 modernismo98y14.com. «Biografia de Carlos Reyles» (en castellà). Arxivat de l'original el 2012-12-05. [Consulta: 24 març 2012].

## Enllaços externs

* Biografia de Carlos Reyles al Ministeri d'Educació i Cultura de l'Uruguai Arxivat 2009-04-17 a Wayback Machine. (castellà)
# Martian Manhunter

Martian Manhunter, és un personatge de ficció de còmic i un superheroi de l'Univers DC. En castellà s'ha traduït el nom com a Detective Marciano. També membre de Lliga de la Justícia. La seva primera aparició es va produir a Detective Comics nº225 publicat el 27 de setembre de 1955, amb data de portada novembre de 1955.

## Biografia de ficció

Martian Manhunter, no té família perquè la va perdre després que una mortífera plaga assolés Mart, el seu planeta natal. Quan encara no s'havia recuperat de la pèrdua de la família va ser transportat per accident a la terra, aquest fet li va donar una oportunitat de començar una nova vida lluny del planeta on tant de dolor havia sofert, va fer un gran esforç per adaptar-se a la forma de vida de la terra i dels humans en particular. Gràcies als seus poders es va unir a la Lliga de la Justícia, sent un dels membres fundadors.

### Poders

Els seus poders són; una força extrema, una gran velocitat i poder-se fer invisible, també pot disparar un raig làser amb els ulls i adoptar la forma que desitgi. Els seus poders telepàtics li serveixen per comunicar-se amb els seus companys de la Lliga de la Justícia. Hi ha el convenciment que és tant o més fort que Superman.

## Referències

* ↑ «Detective Comics #225» (en anglès). Grand Comics Database. [Consulta: 17 juliol 2020].
* ↑ T. Snider, Brandon. DC Comics: La guía definitiva de personajes. TimunMas, Octubre 2013 Pag 127. ISBN 978-8448008932. (castellà)
# TP d'Or 1996

Els premis TP d'Or 1996 foren entregats el 22 de gener de 1997 en una cerimònia celebrada al Teatro Madrid, presentada per Jesús Hermida, Paula Vázquez, Minerva Piquero i Raquel Meroño, i retransmesa per Antena 3.
| Categoria | Programa | Persona | Resultat |
| Actor | Médico de familia | Emilio Aragón | Guanyador |
| Actor | La casa de los líos | Arturo Fernández | Nominat |
| Actor | Esta noche cruzamos el Mississippi | Carlos Iglesias | Nominat |
| Actriu | Hostal Royal Manzanares | Lina Morgan | Guanyadora |
| Actriu | Médico de familia | Lydia Bosch | Nominada |
| Actriu | Médico de familia | Luisa Martín | Nominada |
| Presentador | La parodia nacional | Constantino Romero | Guanyador |
| Presentador | Grand Prix | Ramón García | Nominat |
| Presentador | La 2 Noticias | Lorenzo Milá | Nominat |
| Presentadora | Sorpresa ¡Sorpresa! | Isabel Gemio | Guanyadora |
| Presentadora | Ana | Ana García Lozano | Nominada |
| Presentadora | ¡Qué me dices! | Belinda Washington | Nominada |
| Sèrie Nacional | Médico de familia | Médico de familia | Guanyadora |
| Sèrie Nacional | Hostal Royal Manzanares | Hostal Royal Manzanares | Nominada |
| Sèrie Nacional | La España salvaje | La España salvaje | Nominada |
| Sèrie Estrangera | The X-Files | The X-Files | Guanyadora |
| Informatiu diari | La 2 Noticias | La 2 Noticias | Guanyador |
| Programa d'actualitat i reportatges | Esta noche cruzamos el Mississippi | Esta noche cruzamos el Mississippi | Guanyador |
| Programa d'espectacles i entreteniment | Sorpresa ¡Sorpresa! | Sorpresa ¡Sorpresa! | Guanyador |
| Concurs | La parodia nacional | La parodia nacional | Guanyador |
| Concurs | ¿Qué apostamos? | ¿Qué apostamos? | Nominat |
| Concurs | Lluvia de estrellas | Lluvia de estrellas | Nominat |
| Magazine | ¡Qué me dices! | ¡Qué me dices! | Guanyador |
| Programa d'Entrevistes i debat | Ana | Ana | Guanyador |
| Programa infantil | Club Megatrix | Club Megatrix | Guanyador |

## Referències

* ↑ TP de Oro 1996, bodas de plata
* ↑ Éxito de la gala TP en Antena 3, El País, 24 de gener de 1997
* ↑ TP d'Or 1996 a IMDB
* ↑ Gala Tp d'Or 1996 a Youtube
# Adrada de Pirón

Adrada de Pirón és un municipi de la província de Segòvia, a la comunitat autònoma de Castella i Lleó.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Jesús Gómez Herranz | PP | 14/06/2003 |
| 2007 - 2011 | Jesús Gómez Herranz | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Altendorf

Altendorf és un municipi suís del cantó de Schwyz, situat al districte de March.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Un cor a l'hivern

Un cor a l'hivern (títol original: Un cœur en hiver) és la penúltima pel·lícula del director francès Claude Sautet, estrenada l'any 1992. Ha estat doblada al català. Inspirada en la vida del compositor Maurice Ravel i en la novel·la de Mikhaïl Lérmontov, Un heroi del nostre temps, Un cor a l'hivern marca l'evolució d'un director al capvespre de la seva vida. Més que la critica social, és el misteri irreductible de la vida interior dels seus personatges el que interessa a Claude Sautet. Camille, Stéphane i Maxime figuren tres actituds davant de la música, i, in fine, de la vida: Maxime és venedor d'art, melòman madur però sense enginy; Camille és « abans que tot una violinista », una artista deguda al seu cant; Stéphane és tancat en un silenci distanciat, separat de la vida, fabrica violins que d'altres tocaran.

## Argument

Maxime i Stéphane són amics i treballen junts a l'atmosfera tranquil·la d'un taller de lutiers. Maxime, venedor de violins, és un home complert, actiu, sense estats d'ànim. Stéphane, lutier, viu la jubilació, en un hivern del cor on discerneix malament les raons.
Maxime s'enamora d'una jove violinista, Camille Kessler. Entre els tres personatges es lliga una relació complexa. L'actitud retinguda de Stéphane exaspera i intriga Camille. Passivament, gairebé malgrat ell, Stéphane entra en un tèrbol joc de seducció, en una empresa de manipulació en la qual s'imagina mestre d'obra - però de la qual perd el control quan Camille el posa cara a l'evidència del sentiment, de la vida, que havia cregut poder mantenir a distància. La mort del mestre de violí tant estimat acaba de portar Stéphane a la vida.

## Repartiment

* Daniel Auteuil: Stéphane
* Emmanuelle Béart: Camille Kessler
* André Dussollier: Maxime
* Élizabeth Bourgine: Hélène
* Brigitte Catillon: Régine
* Myriam Boyer: Madame Amet
* Jean-Claude Bouillaud
* Stanislas Carré de Malberg: Brice
* Dominique de Williencourt: Christophe
* Jeffrey Grice
* Luben Yordanoff
* Nanou Garcia
* François Domange
* Van Doude
* Jacques Vila
* Galaxie Barbouth
* Benoît Bellal
* Pierre Cheremetieff
* Séverine Debels
* Jean-Marie Fonbonne
* Oguz Janos Lengyel
* Anne Macina
* Xavier Rothmann: Vincent
* Jean-Luc Bideau: Ostende
* Maurici Garrel: Lachaume

## Premis i nominacions

* 1993: Premis BAFTA: Nominada a la millor pel·lícula en parla no anglesa
* 1993: Premis del Cinema Europeu: Millor actor (Daniel Auteuil)
* 1992: Festival de Venècia: Lleó de plata (millor director) i FIPRESCI
* 1992: Premis David di Donatello: Millor film estranger, actor (Auteuil) i actriu (Béart)
* 1992: Premis César: Millor Director i Actor Secundari (Dussollier). 9 nominacions

## Crítica

"El millor Sautet fa, igual que en "Nelly i el Sr. Arnaud", amb un argument del menys emocionant i espectacular, una de les històries, en aquest cas d'amor, més commovedores dels noranta"

## Referències

* ↑ «Un cor a l'hivern». esadir.cat.
* ↑ «Un cœur en hiver». Allociné.
* ↑ Marinero, Francisco «Un cœur en hiver». El Mundo.
# Kojanov

Kojanov - Кожанов (rus) - és un poble (un khútor) de l'óblast de Bélgorod, a Rússia. El 2010 tenia 41 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Prionotus tribulus

Prionotus tribulus és una espècie de peix pertanyent a la família dels tríglids.

## Descripció

* Fa 35 cm de llargària màxima.

## Hàbitat

És un peix marí, demersal i de clima subtropical (37°N-24°N).

## Distribució geogràfica

Es troba a l'Atlàntic occidental: des de la badia de Chesapeake fins al nord de Florida, el Golf de Mèxic i Texas.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Cuvier, G. & Valenciennes, A., 1829. Histoire naturelle des poissons. Tome quatrième. Livre quatrième. Des acanthoptérygiens à joue cuirassée. Historie naturelle des poissons. v. 4: i-xxvi + 2 pp. + 1-518, Pls. 72-99, 97 bis.
* ↑ Catalogue of Life (anglès)
* 1 2 3 4 «Prionotus tribulus» (en anglès). FishBase. Froese, Rainer; Pauly, Daniel (editors).
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* ↑ Ayala-Pérez, L.A., J.R. Miranda i D.F. Hernández, 2003. La comunidad de peces de la Laguna de Términos: estructura actual comparada Rev. Biol. Trop. 51(3):783-794.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.
* ↑ Vega-Cendejas, M.E., 2004. Ictiofauna de la reserva de la biosfera Celestún, Yucatán: una contribución al conocimiento de su biodiversidad. Universidad Nacional Autónoma de México. Anales del Instituto de Biología, Serie Zoología 75:193-206.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Miller, G.C. i W.J. Richards, 1991. Nomenclatural changes in the genus Prionotus (Pisces: Triglidae). Bull. Mar. Sci. 48(3):757-762.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Cantó de Glarus

Glarus (pronunciació en alemany: /ˈɡlaːrʊs/; francès, Glaris) és un cantó del centre-est de Suïssa. La capital és Glarus. S'hi parla una varietat de l'alamànic. La majoria dels seus habitants (81%) s'identifiquen com a cristians, amb proporcions aproximadament iguals de protestants i catòlics.

## Vegeu també

* Municipis del cantó de Glarus
# The Gamer

The Gamer (coreà: 더 게이머, RR: Deo Geimeo) és un webtoon coreà publicat per Naver.

## Traduccions a l'anglès

Quan Naver va començar a posar disponibles globalment els còmics el 2014, molts webtoons, incloent The Gamer, van ser traduïts a l'anglès de manera oficial. Hankook Ilbo comentà que The Gamer és un exemple d'un webtoon que introdueix la cultura coreana a les audiències de parla anglesa. Juntament amb Torre de Déu i Girls of the Wild's, The Gamer és un dels webtoons més populars de les traduccions oficials a l'anglès del 2017.

## Referències

* 1 2 «네이버 웹툰·동영상은 '한류 알리미'». Hankook Ilbo, 21-07-2015.
* ↑ «다시 도전이다 - 미생·스틸레인 웹툰작가들, 美·中 독자도 웃고 울린다». Wow TV, 01-01-2015.

## Enllaços externs

* The Gamer a Naver
# Siscar

* No s'ha de confondre amb Ciscar.
«Siscar» té aquests significats:

## Toponímia

* Siscar (Ribagorça), nucli de població al municipi de Benavarri, franja de ponent
* El Siscar (Oliola), muntanya del municipi d'Oliola (la Noguera).

## Edificis

* Sant Cristòfol de Siscar, església que es troba al nucli de Siscar o Ciscar, al municipi de Benavarri, a la Franja de Ponent.
* Sant Miquel de Siscar, ermita de Sant Miquel de Siscar a l'entitat de població Siscar o Ciscar.
* Casa Siscar, al carrer de la Portaferrissa de Barcelona.

## Biografies

* Gregori Maians i Siscar (Oliva, 1699 - València, 1781), erudit, partidari de l'Arxiduc Carles.
* Joan Antoni Maians i Siscar (Oliva, 1718 - València, 1801), historiador, eclesiàstic i erudit valencià
* Guillem de Siscar o Guillén de Sischar (s. XIII – Redostó, 1305), cavaller.
* Ramon de Siscar i de Montoliu (Reus, 1830 - Barcelona, 1889)